
Coiful „cu creastă” de tip illyric descoperit la 
Gostavățu (jud. Olt) 
 
de Conf. Univ. dr. George V Grigore 
 
 
În comuna Gostavăţu, din județul Olt, a fost săpat un tumul 
funerar, iar în partea de sud – vest a acestuia, într-o groapă rotundă, a 
fost descoperit depus în mod ritualic, coiful de luptă al defunctului, 
conținând cenușa și oasele arse ale luptătorului. Întregul complex 
funerar a fost datat ca aparținând de secolul IV î.Hr. Tipul piesei 
descoperite: „coif de tip illyric”.Număr de inventar: 
16121.Dimensiuni: Hmaximă în zona obrăzarului = 2,35 cm; Dmaxim 
= 22,90 cm; G = 994,93 gr. Coiful este realizat dintr-o singură foaie de 
bronz. Calota, de formă emisferică, are în zona superioară două creste 
paralele şi se prelungeşte cu obrăzare fixe. Este decorat cu un şir de 
pastile poansonate pe întregul perimetru. Astfel de coifuri au o 
evoluţie şi o durată de utilizare îndelungată, care începe în zona de 
confluenţă greco-iliră, din secolul VI î.Hr. şi se întind până în secolul 
IV î.Hr., când sunt încă în uz la periferia lumii mediteranene, aşa cum 
este cazul exemplarelor descoperite pe teritoriul țării noastre, la 
Gostavăţu, Ocna Mureş (în trecut Uioara - jud. Alba) şi Jidovin (jud. 
Caraș – Severin). 
Comuna Gostavățu din Olt este formată din satele: Gostavățu, 
care în limba dacăînseamnă„sat de lângă apă”și Slăveni (de la „slavă”, 
ca și „glorie, faimă, renume”, „laudă, preamărire, proslăvire”). Satul 
Gostavățu este reședința comunei și a fost atestat în anul 1569, luna 
decembrie, ziua 17, când Alexandru Mircea întărește lui Neagomir 
ocina din Pietroșani, pe care o va schimba cu Mihail Ban, pentru ocina 

din Gostavățu.Satul Slăveni este atestat documentar în anul 1510, luna 
mai, ziua 27, când Vlad cel Tânăr îi întărește lui Calotă„ca să-i fie 
Slăvenii toți”. Pe teritoriul comunei s-au făcut descoperiri arheologice 
importante, cum sunt: cunoscutul coif greco- iliric găsit la Slăveni și 
tezaurele de monede descoperite tot aici, la Slăveni.De asemenea, pe 
teritoriul satului Slăveni se afla ruinele unui mare castru roman care 
face parte din sistemul de fortificații al limesului alutan, precum și 
termele romane ale acestuia. În revista „Chemarea credinței”, Nr.18-
19/1994,în articolul „Ne-am născut creștini”, semnat de C.Coman, se 
menționează că cel mai vechi lăcaș de cult creștin cunoscut în nordul 
Dunării a fost descoperit în localitatea Slăveni, județul Olt, - această 
biserică creștină datând din secolul IV d.Hr.Acest coif „de la 
Găstavățu” își găsește asemănare și cu coiful geto-dac din bronz cu 
aplice de argint descoperit la Găvojdia (jud. Timiș) descoperit în 2003. 
Acesta se află în Muzeul Banatului din Timișoara și este menționat 
drept Coif Greco – iliric, din Hallstattul târziu (1/2 sec. VI – sec. IV 
î.Hr.), realizat dintr-o singură bucată de tablă din bronz, groasă de doi-
trei milimetri, prin ciocănire la cald, incizare, perforare și 
aplicare.Coiful descoperit în hotarul de nord al comunei Găvojdia, din 
județul Timiș, este încadrat la categoria Tezaur, fiind „adaptat” și 
îmbogățit cu diferite aplice. 
Coiful „cu creastă” de tip illyric descoperit la Gostavățu (jud. 
Olt)reconstituit, poate deveni foarte vizibil și spectaculos prin creasta 
sa, evidențiindu-se pe câmpul de luptă. Dacă cucul, ca „pasărea – 
nepasăre” (ce nu își face cuib și nu clocește ouălele; de unde și „cuc-
aionul” – vezi Vechea Religie Valaho – Egipteană a Geților de Aur 
primordiali) era considerat ca un simbol al Zeului cel Mare ce se 
comportă asemănător, pupăza, prin „pavoazarea” de care dă dăvadă 
(creasta) era numită „cuc armenesc” („arme – menesc”, sau „când 
armele – menesc”, „când armele hotărăsc viitorul”). Posibil de aici și 
acestă dorință de „pavoazare” a marilor comandanți de oști. Așa că, 
acest coif de paradă și de luptă poate proveni dintr-o zonă sud-

dunăreană, importat sau ca pradă de război, dar aici apare într-un 
context funerar ce îl pune într-o altă lumină; ca aparținând unui 
important luptător-conducător din zona triburilor geto – dacice aflate 
în Câmpia Română (Câmpia Valahă), acum 2400 de ani. 

Reconstituirea coifului de luptă și paradă descoperit la Gostavăţu, jud. Olt (desen de 
Radu Oltean) 
 
 
 
